CELEX: 62019TN0827
Language: hr
Date: 2019-12-02 00:00:00
Title: predmet T-827/19: Tužba podnesena 2. prosinca 2019. – Gaspar protiv Komisije

24.2.2020   
            
            
               HR
            
            
               Službeni list Europske unije
            
            
               C 61/48
            
         
      Tužba podnesena 2. prosinca 2019. – Gaspar protiv Komisije
      (predmet T-827/19)
      (2020/C 61/61)
      Jezik postupka: engleski
      
         Stranke
      
      
         Tužitelj: Norbert Gaspar (Mensdorf, Luksemburg) (zastupnik: R. Wardyn, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Komisijinu Odluku od 23. svibnja 2018.; i
               
            
                  —
               
               
                  Komisiji naloži snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na povredi članka 11. stavka 2. Priloga VIII Pravilniku o osoblju i članka 7. stavka 1. OPO-a:
                  
                              —
                           
                           
                              broj prenosivih godina mirovinskog staža treba se izračunati na temelju stvarno prenesenog iznosa umanjenog za iznos povećanja vrijednosti kapitala od datuma zaprimanja zahtjeva do stvarnog datuma prijenosa;
                           
                        
                              —
                           
                           
                              PMO je pogriješio jer je broj prenosivih godina mirovinskog staža izračunao samo na temelju iznosa iz privremene odluke dobivene od nacionalne uprave, dok stvarno preneseni iznos nije nedvojbeno odgovarao iznosu povećanja vrijednosti kapitala od datuma zaprimanja zahtjeva do stvarnog datuma prijenosa.
                           
                        
            
                  2.
               
               
                  Drugi tužbeni razlog, koji se temelji na stjecanju bez osnove u korist Unije:
                  
                              —
                           
                           
                              izračun broja prenosivih godina na temelju privremenog iznosa koji je bio predmet ponovnog izračuna i koji nije nedvojbeno odgovarao iznosu povećanja vrijednosti kapitala od datuma zaprimanja zahtjeva do stvarnog datuma prijenosa doveo je do stjecanja bez osnove u korist Unije.